Folketing
2005-03-17

Er ministeren ikke opmærksom på, at det giver et skævt incitament til, hvordan man udvikler trafikken? Man kan sige, at nogle steder vil kommunerne bare køre los, mens regionerne vil holde igen, fordi de skal betale en større udgift, så man får en skæv dynamik. (Kort bemærkning). Transport- og energiministeren (Flemming Hansen): Det er et – undskyld, jeg bruger ordet – kanongodt spørgsmål, for jeg synes, det viser en grundlæggende misopfattelse af, hvad det er, vi prøver at lave. Vi prøver at lave noget, hvor vi kommer tættere på borgerne, fordi vi vil yde mere service, og det giver sig udtryk i, at vi laver disse trafikselskaber, som dækker hele landet. Så jeg er ikke enig med hr. Hedeboe. Hermed sluttede forhandlingen, og lovforslaget overgik derefter til anden behandling. Afstemning